text: 20 Akllasqa cristianosqa, Jesuswan khuska ‘Abrahampa mirayninman' tukupunku (Gálatas 3:29). * Ñawpaq kaq akllasqa cristianosqa, Judíos karqanku. Chaywanpis 36 watapiqa, mana judío kaqkunapis chay suyakuyta japʼiyta atisqanku yachakurqa, ajinamanta pakasqa yachay astawan sutʼinchakurqa (Romanos 9:6-8; 11:25, 26; Efesios 3:5, 6). Chantá, Abrahamman Dios bendicionesta qunanta, ¿akllasqa cristianosllachu japʼinkuman karqa? Mana. Imaptinchus Cristoqa, tukuy runasrayku wañurqa (1 Juan 2:2). Jehovaqa, tiempowan ‘may chhika runas', Satanaspa pachan thuñisqa kachkaptin mana wañunankuta sutʼincharqa (Apocalipsis 7:9, 14). Chantapis may achkha runas kawsarimuspa, musuq pachapi wiñaypaq kawsakuyta atinankuta sutʼinchallarqataq (Lucas 23:43; Juan 5:28, 29; Apocalipsis 20:11-15; 21:3, 4).